Suomen luonnontieteelliset maakunnat

Suomen  luonnontieteelliset maakunnat ovat luonnonmaantieteellisiä, eliömaantieteellisiä tai luonnonhistoriallisia suuralueita, joihin Suomi vakiintuneesti jaetaan. Niiden rajat pyrkivät jakamaan Suomen biogeografisiin kokonaisuuksiin, jotka poikkeavat toisistaan eliöstöltään ja ilmasto-olosuhteiltaan. Eräiltä osin myös maaston topografian piirteet (järvien ja harjujen geomorfologia) ovat ohjanneet näiden alueiden muodostusta. 

Luonnonmaantieteellisten maakuntien rajat eivät suurelta osiltaan vastaa mitään nykyisiä hallinnollisia rajoja. Alkujaan ne määriteltiin siten, että muutamaa poikkeusta lukuun ottamatta vielä vuonna 1930 jokainen Suomen kunta kuului kokonaisuudessaan samaan luonnonhistorialliseen maakuntaan, mutta myöhemmin tehtyjen kuntaliitosten vuoksi näin ei nykyään läheskään kaikkialla ole. 

Ainakin kasvillisuus- ja hyönteiskartoitukset ovat pitkään perustuneet luonnonmaakuntien alueilta tehtyihin "maakuntahavaintoihin". Niitä ovat käyttäneet myös lintuharrastajat pesäkorteissaan sekä sienitutkijat.

Luonnontieteellisessä keskusmuseossa säilytetään suurimittakaavaisia pohjakarttoja, joihin Suomen luonnontieteelliset maakuntarajat on piirretty.

Suomen luonnonmaantieteelliset maakunnat 

Al = Alandia (A = Ahvenanmaa)
Ab = Regio aboënsis (V = Varsinais-Suomi)
N = Nylandia (U = Uusimaa)
Ka = Karelia australis (EK = Etelä-Karjala)
St = Finlandia septentrionalis (St = Satakunta)
Ta = Tavastia australis (EH = Etelä-Häme)
Sa = Savonia australis (ES = Etelä-Savo)
Kl = Karelia ladogensis (LK = Laatokan Karjala)
Oa = Ostrobottnia australis (EP = Etelä-Pohjanmaa)
Tb = Tavastia borealis (PH = Pohjois-Häme)
Sb = Savonia borealis (PS = Pohjois-Savo)
Kb = Karelia borealis (PK = Pohjois-Karjala)
Om = Ostrobottnia media (KP = Keski-Pohjanmaa)
Ok = Ostrobottnia kajanensis (Kn = Kainuu)
Oba (ObS) = Ostrobottnia borealis pars australis (PPe = Pohjois-Pohjanmaa -  eteläinen/OP = Oulun Pohjanmaa)
Obb (ObN) = Ostrobottnia borealis pars borealis (PPp = Pohjois-Pohjanmaa -  pohjoinen/PeP = Perä-Pohjanmaa)
Ks = Regio kuusamoënsis (Ks = Kuusamo / Koillismaa)
Lkoc (LkW) = Lapponia kemensis pars occidentalis (KLl = Kemin Lappi - läntinen/KiL = Kittilän Lappi)
Lkor (LkE) = Lapponia kemensis pars orientalis (KLi = Kemin Lappi - itäinen/SoL = Sompion Lappi)
Le = Lapponia enontekiensis (EnL = Enontekiön Lappi)
Li = Lapponia inarensis (InL = Inarin Lappi)

Alkujaan myös Karjalan kannas ja Petsamo luettiin omiksi luonnonmaantieteellisiksi maakunnikseen, mutta ne jäivät kokonaisuudessaan luovutetulle alueelle. Sen sijaan Laatokan-Karjalan luonnonmaantieteellisestä maakunnasta kuuluu Suomeen edelleen Parikkalan seutu, Rautjärven kunnasta Simpeleen alue sekä osa Tohmajärveä (entisen Pälkjärven pitäjän alue Suomen puolella). 

Suomen luonnontieteellisiin maakuntiin kuuluineista alueista myös merkittävät osat Etelä- ja Pohjois-Karjalaa ja Kuusamoa sekä pienet osat Etelä-Savoa ja Inarin Lappia ovat jääneet nykyisen valtakunnanrajan taakse.

Pohjois-Pohjanmaan provinsseista käytettyjä lyhenteitä

Luonnontieteelliset maakunnat kirjallisuudessa ja aikakausijulkaisuissa

Lisäksi lukuisissa muissakin kasvi- ja hyönteiskirjoissa on sivun kokoon pienennettyjä versioita po. kartasta.

Lähteet 

 Heikinheimo & Raatikainen, Paikan ilmoittaminen Suomesta talletetuissa biologisissa aineistoissa, Annales Entomologici Fennici 37 (1a) 1971
 Heikinheimo & Raatikainen, Ruutukoordinaattien ja paikannimien käyttö Suomessa, Notulae Entomologicae 61 (3) 1981 s. 133–154

Viitteet

Aiheesta muualla 
 Eliömaakunnat - Luonnontieteellinen keskusmuseo
 luonnontiet. maakuntien kartta vuosilta 1859 & 1882 
 maakuntarajat kaakkoisrajalla (kartta)
 Hannu Tanner: Projekti provinssit